open-index/open-wikipedia-markdown huggingface dataset:
אלון גרינפלד

**אלון גרינפלד** (נולד ב-17 באפריל 1964, בניו יורק) הוא שחמטאי בדרגת רב-אמן ומאמן שחמט ישראלי. סגן אלוף אירופה לנוער בשנת 1982.  גרינפלד היה עורך מדור הקרבות (מי שמנתח את המשחקים) לביטאון הישראלי לשחמט.  

34 שנה אחרי שזכה באליפות ישראל בשנת 1984 זכה בשנית באליפות בשנת 2018, בגיל 54, ובכך היה לשחמטאי המבוגר ביותר מזה 53 שנה שזוכה באליפות ישראל.

נכון לספטמבר 2025, מדורג במקום ה-29 בישראל לפי מד כושר.

## ביוגרפיה

משחק בליגה הלאומית בשורות מועדון השחמט באר שבע. זכה עם קבוצתו מספר פעמים באליפות ישראל ובגביע המדינה. התאמן אצל אליהו לבנט.

מאמנה של מרסל אפרוימסקי. אימן בעבר את אמיל סוטובסקי ושחמטאים הודים צעירים וכישרוניים, ביניהם וידיט גוג'ראתי. מעביר מעת לעת הרצאות בתחום השחמט.
חיבר את רפרטואר הפתיחות לתוכנת דיפ ג'וניור. בנוסף, התמודד מולה במשחקי ראווה שהתקיימו באוניברסיטאות ישראליות: בשנת 2002 באוניברסיטת חיפה ובשנת 2012 באוניברסיטה הפתוחה.

שימש כפרשן של אליפות אירופה בשחמט 2015.

## קבלת דרגות בינלאומיות
* אמן בינלאומי -1983
* רב-אמן - 1989.

## הישגים בולטים
* 1978 - זכה באליפות ישראל לנוער עד גיל 20, בגיל 14.
* 1979 - זכה בשנית באליפות ישראל לנוער עד גיל 20, בגיל 15.
* 1980 - זכה במדליית כסף באליפות העולם לקדטים עד גיל 17 שנערכה בלה הבר, צרפת.
* 1982 - זכה במדליית כסף באליפות אירופה בשחמט לנוער שנערכה בחרונינגן, הולנד.
* 1983 - זכה במקום ראשון באליפות צה"ל בשחמט, לאחר שצבר 7.5 נקודות מ-9 אפשריות.
* 1984 - זכה במקום ראשון באליפות ישראל.
* 1992 - זכה במקום השני באליפות ישראל.
* 1993 - זכה במקום ראשון בתחרות שנערכה בפרדוביצה, צ'כיה.
* 2015 - זכה במקום ראשון בתחרות פתוחה בפורטוגל, לאחר שצבר 6.5 נקודות מ-9 אפשריות.
* 2018 - זכה בשנית באליפות ישראל, שנערכה במעלות-תרשיחא, לאחר שצבר 6.5 נקודות מ-9 אפשריות.

## מבחר תחרויות בהן השתתף
* אליפויות ישראל: 1980, 1984, 1986, 1992, 1996, 1998, 2002, 2008 ו-2018.

## ממשחקיו
### [[ויקטור קורצ'נוי]] - אלון גרינפלד
באר שבע 1990

 ויקטור קורצ'נוי  - אלון גרינפלד באר שבע 1990, יוטיוב

## הופעות באולימפיאדות השחמט
אלון גרינפלד ייצג את ישראל 5 פעמים באולימפיאדת השחמט.

## ראו גם

## קישורים חיצוניים

* דף השחקן של אלון גרינפלד, באתר האיגוד הישראלי לשחמט
* אלון גרינפלד, באתר אולימבייס 
* 

## הערות שוליים

קטגוריה:נציגי ישראל באולימפיאדת השחמט
קטגוריה:אלופי ישראל בשחמט
קטגוריה:רבי-אמנים ישראלים
קטגוריה:עסקני שחמט ישראלים
קטגוריה:אלופי ישראל לנוער בשחמט
קטגוריה:אלופי צה"ל בשחמט
קטגוריה:מאמני שחמט ישראלים
קטגוריה:ישראלים שנולדו ב-1964
יאיר אלדן

**יאיר אלדן** (נולד ב-8 בפברואר 1973) הוא סופר, משורר ומרצה בפקולטה למשפטים בקריה האקדמית אונו.

## ביוגרפיה
אלדן נולד בשיקגו שבארצות הברית. ב-1976 עלה ארצה וגדל בבאר שבע. למד בתיכון הרטמן, בית הספר התיכון של מכון שלום הרטמן בירושלים. לאחר שרות צבאי כקצין בשריון (1991–1995) למד בפקולטה למשפטים באוניברסיטה העברית (1996–2000), וב-2001 התקבל כחבר בלשכת עורכי הדין. בשנים 2000–2001 עבד בכנסת כעוזרו הפרלמנטרי של יו"ר ועדת החוקה, חוק ומשפט, חה"כ אופיר פינס-פז. בשנים 2003 עד 2008 השלים לימודיו באוניברסיטת בר-אילן ובאפריל 2008 הוענק לו תואר דוקטור. בין השנים 2008–2011 היה עמית מחקר במכון שלום הרטמן. אלדן הוא בוגר מכון כרם, ובין השנים 2018-2021 שימש גם כמורה לאזרחות בתיכון הישראלי למדעים ואמנויות בירושלים. 

אלדן פרסם שני ספרי עיון העוסקים בספרות חז"ל, ושלושה ספרי פרוזה, וכן שירים בבמות שונות. 

## כתיבה עיונית
**בספר נידוי מוות ואבלות** שיצא בהוצאת רסלינג בשנת 2011, בוחן אלדן את הקשר שבין נידוי, מוות ומנהגי אבלות, המופיעים בספרות חז"ל זה לצד זה. 

**בספר משיחיות? עבודה זרה! ההיגיון הפנימי של המסכת במשנה** שיצא בהוצאת כרמל בשנת 2011, מציע אלדן דרך חדשה לקריאת מסכתות המשנה המתייחסת אליהן כאל סיפורים, והמבקשת לחשוף את הדילמה שאתה מתמודד הקובץ ההלכתי, ואת הדרך שבה הוא מתיר אותה.

## פרוזה ושירה
**במפת הגוף** שיצא בהוצאת ידיעות ספרים בשנת 2011, עוסק אלדן בהשפעותיה של תוכנית ההתנתקות על חייה ושברה של משפחה אחת.

**המכתב** (עם אורנה ראובן) שיצא בהוצאת כתר בשנת 2016, הוא רומן מכתבים בין מטופל לשעבר (איתמר) לפסיכולוגית שלו (אלה) שנכתב על ידי אלדן והפסיכולוגית אורנה ראובן. 

במרכז **חיי חוק**, שיצא בהוצאת ידיעות ספרים בשנת 2023, נסיבות עלייתה ונפילתה של נעמי יהב שעמדה בראש מפלגת נשים בישראל ואף כיהנה כראשת ממשלה, ומערכת היחסים המורכבת שניהלה עם בת זוגה.  

אלדן הוא בוגר כיתת השירה של הליקון לשנת 2001, ופרסם שירים בבמות שונות. הוא ממקימי כתובת, קבוצת משוררים ירושלמית, והיה חבר עמותת "מקום לשירה" מהקמתה ועד אוגוסט 2025.

## פרוזה עיונית

#### משהו רוחני זורם כביכול
ספרם של שולמית אלמוג ואלדן, שיצא בהוצאת כרמל במרץ 2021, מתאר מערכת יחסים בין גבר ואישה שהיכרותם מעמיקה על רקע יחסם למגדר וכפי שמתברר, לנזילות מגדרית.

## קישורים חיצוניים
* 
* 

קטגוריה:סופרים ישראלים
קטגוריה:משוררים ישראלים
קטגוריה:ישראלים ילידי ארצות הברית
קטגוריה:בעלי תואר דוקטור מאוניברסיטת בר-אילן
קטגוריה:בוגרי תיכון הרטמן
קטגוריה:בוגרי האוניברסיטה העברית בירושלים: משפטים
קטגוריה:סגל הקריה האקדמית אונו: משפטים
קטגוריה:ישראלים שנולדו ב-1973
אסון אייברוקס (1971)

300px|ממוזער|שמאל|החזית הקדמית של אצטדיון אייברוקס
**אסון אייברוקס** (באנגלית: **Ibrox disaster**) התרחש ב-2 בינואר 1971. היה זה אסון תדחוקת קהל, שהתחולל בעת שקהל צופים במשחק כדורגל בין ריינג'רס לסלטיק באצטדיון אייברוקס בעיר גלאזגו שבסקוטלנד עשה את דרכו החוצה דרך אחת היציאות מהמבנה. באסון נספו 66 בני אדם ויותר ממאתיים נפצעו. היה זה אסון הכדורגל החמור ביותר בתולדות בריטניה עד לאסון הילסבורו בשנת 1989.

## האסון
ביום ראשון, 2 בינואר 1971, נערך באצטדיון משחק של שתי קבוצות הכדורגל הבכירות של גלאזגו - הקבוצה הביתית גלאזגו ריינג'רס מול יריבתה הגדולה סלטיק, בנוכחות כ-80 אלף צופים. בסיום המשחק עזבו אלפי צופים את האצטדיון דרך שער 13. אז אירע האסון, כאשר מאות אנשים מעדו במדרגות אל השער ונערמו זה על גבי זה לגובה של קרוב לשני מטרים. רוב הנספים מתו מחנק. בין המתים היו 26 ילדים ונערים עד גיל 17. הנספים באו מכל רחבי סקוטלנד אך למעלה משליש מהם היו בני גלאזגו.

לא היה זה האסון הראשון באייברוקס. ב-5 באפריל 1902, במהלך משחק בין נבחרת סקוטלנד לבין נבחרת אנגליה, קרס יציע בנוי עץ באצטדיון. האירוע הביא למותם של 25 אנשים ולפציעתם של למעלה מ-500. ב-16 בספטמבר 1961 נרמסו למוות שני אנשים במדרגות שער מס' 13 באצטדיון ו-70 נפצעו. בשתי תאונות אחרות באותו מקום - ב-1967 וב-1969 - נפצעו עשרות אנשים נוספים.

## לאחר האסון
שופט מקומי בגלאזגו קבע כי האסון התרחש בשל רשלנותה ואף אדישותה של בעלת האצטדיון, קבוצת גלאזגו ריינג'רס. בעקבות זאת תבעו קרובי הנספים פיצויי נזיקין מהקבוצה, אשר לא חלקה על קביעת אחריותה בעניין.

האסון הביא את ממשלת בריטניה לערוך בדיקה מעמיקה בנוגע לבטיחותם של מתקני ספורט במדינה. היא מינתה את השופט הסקוטי לורד ויטלי (Wheatley) לחבר דין וחשבון בנושא. דו"ח זה היווה את הבסיס למדריך הירוק - מדריך לבטיחות מתקני ספורט, שפורסם ב-1973. האסון גם הביא לעריכת שיפוץ מקיף באייברוקס, וב-1981 הושלמה הסבתו לתכולה של 44 אלף צופים (עד 1990 הוגדלה תכולתו ל-50 אלף), ואופ"א העניקה לאייברוקס מעמד של אצטדיון בדרגה של חמישה כוכבים.

במשך שנים רבות הונצח האסון על ידי שלט זיכרון שנקבע על קיר האצטדיון. בשנת 2001, ביום השנה השלושים לאסון, נחנכה בו אנדרטה שהנציחה את שמות כל הנספים באסון וכן את שמות אלו שנספו באסונות 1902 ו-1967. ב-2011, ביום השנה הארבעים לאסון, ניצבו הנוכחים בפתיחת משחק בין ריינג'רס לסלטיק דקת דומייה לזכר הנספים.

## ראו גם
* תדחוקת קהל
* אסון אייברוקס (1902)
* אסון בת'נל גרין

## קישורים חיצוניים
* תיאור האסון באתר ה-BBC
* דברי עדים לאסון, באתר ה-BBC
* עמוד זיכרון לנספים באסון
* 

## הערות שוליים

אייברוקס
אייברוקס
קטגוריה:גלאזגו
קטגוריה:גלאזגו: כדורגל
קטגוריה:גלאזגו ריינג'רס
קטגוריה:סלטיק
קטגוריה:1971 בספורט
ריינאך

**ריינאך** (בגרמנית: **Reinach**, בגרמנית שווייצרית: **Riinech**) היא עיר במחוז ארלסהיים, שבקנטון בזל-לנדשאפט שבשווייץ.

## היסטוריה

האזכור הראשון אודות ריינאך הוא בין השנים 1168 – 1176 בשם Rinacho.

## גאוגרפיה ודמוגרפיה
שטחה של ריינאך הוא 7 קמ"ר. מתוכם 26.3% משמשים לחקלאות, 16.6% הם שטחים מיוערים, 55.3% הם שטחים בנויים, 0.9% הם שטחי נהרות ואגמים ו-0.6% הם שטחים בלתי מעובדים.

העיר שוכנת במחוז ארלסהיים. הכפר המקורי צמח לאורך נחל קטן. בראשית המאה ה-21 היא מהווה חלק מבזל רבתי.

נכון לשנת 2014 מנתה אוכלוסיית ריינאך 18,810 תושבים.

## קישורים חיצוניים

* 

## הערות שוליים

קטגוריה:שווייץ: ערים
קטגוריה:בזל-לנדשאפט
פן (סרט, 2015)

**פן** (באנגלית: **Pan**) הוא סרט פעולה בדיוני מ-2015 המספר את סיפורו של פיטר פן לפני הספר, בבימויו של ג'ו וייט. בסמל הסרט מופיע באות "A" (בעברית באות פ') המשרוקית של פיטר, כשהיא דומה מיניאטורית לחליל של פאן.

## עלילה
פיטר (לוי מילר בעברית: רום קלטר) מושאר בבית יתומים לונדוני על ידי אמו. בית היתומים מנוהל על ידי נזירות אכזריות שבסתר מוכרות יתומים לעבדות. כעשר שנים מאוחר יותר, בזמן מלחמת העולם השנייה, רוב היתומים נחטפים בבת אחת על ידי ספינת פיראטים מעופפת- כולל פיטר. הספינה טסה לכיוון הכוכב השני מימין והילדים מוצאים את עצמם באי ענק שנשלט על ידי פיראטים בראשות **שחורזקן** (יו ג'קמן בעברית: אסף פריינטא). בסצנה מרהיבה כמעט כל שחקני הסרט שרים את Smells Like Teen Spirit של נירוונה. הילדים מועבדים במכרות המפוזרות באי כדי למצוא אבק פיות, שמביא לנעורי נצח. פיטר מתיידד עם עבד אחר בשם ג'יימס הוק (גארט הדלונד בעברית: עדי רז). פיטר מוצא אבק פיות אבל עבד אחר גונב ממנו ומאשים את פיטר בשקר וגנבה. פיטר מועלה על ספינת האם ומוצעד על הקרש עם עוד 2 ילדים שסרחו. השניים האחרים מופלים למותם, אבל פיטר מרחף באוויר להפתעת כולם.

שחורזקן לוקח את פיטר למגוריו הפרטיים בספינת האם ומספר לו שהאינדיאנים מחפשים משיח שיודע לעוף. כשפיטר חוזר למכרה הוק והוא מחליטים לברוח עם קרונית אספקה, תוך שהם נעזרים ב**סמואל "סמי" סמיגל** (אדיל אקטר בעברית: דן קיזלר) להתפנות מהמכרה. השלושה נוסעים ברכבל לעבר הנמל האווירי וגונבים ספינה. שחורזקן מנסה לרדוף אחריהם אבל מאבד אותם מעבר למכרות.

הספינה מתרסקת ביער הילידים והשלושה נתפסים על ידי האינדיאנים. האינדיאנים דורשים מהם שהאלוף שלהם יילחם נגד ה**פאן** האינדיאני, לוחם אסייתי גמיש וזריז. הוק לא מהווה בדיוק תחרות ל"פאן", ובסוף הוא ופיטר טוענים שפיטר הוא הפאן- הוא הרי יכול לעוף. פיטר מראה להם את מחרוזת המשרוקית שלו, שדומה לחליל של האל היווני פאן.

**לילי נמר** (רוני מארה בעברית: שירה נאור), נסיכת האינדיאנים, מספרת לפיטר שרק פאן האמיתי יוכל להציל את האי **לעולם לא**. בינתיים, סמי הולך לעשות צרכיו ונתפס על ידי הפיראטים. הפיראטים פושטים על הכפר האינדיאני ורוצחים את הצ'יף. פיטר, הוק ולילי נמר בורחים לנהר, ממנו הפיראטים פוחדים כי שורץ תניני ענק.

השלושה מגיעים למפרץ עזוב בו ספינה ישנה (בעתיד היא תיקרא "רוג'ר העליז"). הוק מסיע את פיטר ולילי נמר לארץ הפיות וטס משם- הביתה, לטענתו. לילי נמר מספרת לפיטר על אמו: היא התאהבה בפייה ממין זכר והולידה אותו, ולכן פיטר יכול לעוף. שחורזקן מופיע, חוטף מפיטר את המשרוקית ומשתמש בה כדי לפתוח את הפתח לארץ הפיות. עם ספינתו הוא מתחיל להפציץ את ארץ הפיות, כשלפתע מופיע הוק על סיפון הספינה שלו ומציל את פיטר ולילי נמר. בחסות הקרב סמי בורח בסירת הצלה. פיטר והוק מצליחים להרוג את שחורזקן ופיטר מתיידד עם פייה בשם טינקר בל.

פיטר, לילי נמר והוק טסים ללונדון ולוקחים איתם את היתומים שנשארו לעבר האי לעולם לא, כשבסיום הסרט נראה שפיטר והוק נהיים חברים טובים.

## קישורים חיצוניים

* 

קטגוריה:סרטים אמריקאיים
קטגוריה:סרטי פיטר פן
קטגוריה:סרטי 2015
קטגוריה:סרטי פיראטים
קטגוריה:בנות ים בקולנוע
לביא

**לביא** – שם פרטי הנפוץ אצל גברים

**לביא** – שם משפחה יהודי הנפוץ בעיקר בקרב פזורת מגורשי ספרד בנוסף בימנו נפוץ שם זה כשם פופולרי גם אצל אנשים המעברתים את שמם.
**לביא** הוא אחד משמותיו של האריה.

## הערות שוליים

קטגוריה:שמות פרטיים עבריים לגברים
קטגוריה:שמות משפחה עבריים
קטגוריה:שמות פרטיים שמקורם בבעלי חיים
מכון משנת הרמב"ם

**מכון משנת הרמב"ם** – עמותת מכון משנת הרמב"ם (**מכון מש"ה** בראשי תיבות) היא עמותה המקדמת את חקר משנת הרמב"ם וחקר יהדות תימן.

המכון עוסק, חוקר ומוציא ספרים הנוגעים בהלכה, הגות, מנהגי תימן, משפט עברי, כולם ברוח משנת הרמב"ם. כמו כן, המכון מוציא ספרים עתיקים שטרם ראו אור, ביניהם מאור האפלה, מדרש הביאור, פירושים עתיקים על חמש המגילות ועוד. המכון נמצא כיום בקריית אונו, והרב רצון ערוסי, תלמידו של הרב יוסף קאפח, הוא נשיא העמותה. יוסף פרחי מכהן כיושב ראש הנהלת העמותה משנת תש"ע (2010).

## על המכון
עיקר עיסוקו של המכון הוא בספרים ובחיבורים העוסקים במשנת הרמב"ם, חלק מרכזי מהם, נכתבו בערבית ותורגמו על ידי הרב יוסף קאפח. כמו כן, המכון הוציא ספרים רבים של ראשוני ספרד.
גולת הכותרת של המכון, הוא מחקרו המרכזי של הרב קאפח, משנה תורה לרמב"ם, שיצא על פי כתבי יד עתיקים מתימן, ב-24 כרכים. הסדרה שכללה אוסף פירושים מכשלוש מאות מפרשים שונים, רוכזה ובוארה על ידי הרב קאפח, בצמוד להלכות שכתב הרמב"ם.

במסגרת המכון הוצאו מספר רב של ספרים של רב סעדיה גאון. ביניהם, הנבחר באמונות ובדעות, פירושו לתורה, ופירושיו לחמש מגילות, איוב, משלי, תהילים ודניאל. כמו כן, יצאו הספרים "הכוזרי", "תורת חובות הלבבות", "ספר האמיתיות" ועוד.

כיום המכון עוסק, בנוסף, בהפצת תורתו של הרב קאפח. בין היתר, המכון הוציא עשרות דיסקים המכילים שיעורים של הרב קאפח, במורה הנבוכים, הקדמות הרמב"ם למשנה, שמונה פרקים, הנבחר באמונות ובדעות, ועוד. כמו כן, המכון מוציא כתב עת, "מסורה ליוסף", הכולל עשרות מאמרים העוסקים בתורת הרב קאפח, ביהדות תימן, משנת הרמב"ם ועוד.

## אוצר מכון משה
אוצר מכון משה הוא תקליטור המכיל כותרים וספרים רבים שהוצאו במסגרת המכון.

## ראו גם
* הרב יוסף קאפח

## קישורים חיצוניים
* 

* על המכון, באתר נצח ישראל
* מכון משנת הרמב"ם, באתר המו"לים הישראלי
* 
* 

קטגוריה:הנצחת הרמב"ם
קטגוריה:יהדות תימן בארץ ישראל
קטגוריה:מכוני מחקר תורניים
קטגוריה:קריית אונו: חינוך
מוטנז

**מוטנז** (בגרמנית: **Muttenz**, בגרמנית שווייצרית: **Muttez**) היא עיר במחוז ארלסהיים שבקנטון בזל-לנדשאפט שבשווייץ.

## היסטוריה
בתקופת השלטון הרומי בשווייץ התקיים במקום כפר קטן בשם Montetum, שהפולשים האלמאנים קראו לו Mittenza החל מהמאה ה-3 לספירה. בראשית המאה ה-9 היה היישוב לנחלתו של בישוף שטרסבורג. במאות השנים הבאות הייתה העיר פייף של משפחות אצולה שונות.

מוטנז מוזכרת לראשונה במסמך משנת 1225 – 1226 בשם Muttence. במסמך משנת 1227 היא מוזכרת בשם Muttenza.

ב-1606 היה הכפר לנחלתה של משפחת מינש ממינשנשטיין שביצרה את כנסיית הכפר על שם ארגובסט הקדוש עם סוללה בראשית המאה ה-15, לאחר שהמבצרים שלהם בוורטנברג הסמוכה נהרסו בחלקם ברעידת האדמה שהתרחשה בבזל ב-1356. לאחר שהמשפחה נקלעה לזמנים קשים הם מכרו את מוטנז ואת וורטנברג לעיר בזל ב-1517. בעקבות הרפורמציה הפרוטסטנטית בבזל, הפכה הכנסייה של מוטנז לפרוטסטנטית ב-1529. ב-1628 איבדו 112 אנשים, שביעית מתושבי הכפר, את חייהם במגפת דבר. רבים מתושבי הכפר, שעדיין היו נתינים של העיר בזל, היו עניים ובאמצע המאה ה-18, כאשר הזדמן להם לעזוב את מוטנז, הם היגרו ליבשת אמריקה. ב-1790 רק שארית האיכרים שנותרו במוטנז שוחררו מהשעבוד על ידי המועצה הגדולה של העיר בזל. בעקבות המהפכה הצרפתית בוטלה חובת תשלום מעשר כספים לכנסייה. לאחר מלחמת אזרחים קצרה פוצל ב-1833 הקנטון של בזל לשניים, קנטון בזל-לנדשאפט וקנטון בזל-שטאדט. מוטנז הייתה לחלק מקנטון בזל-לנדשאפט ונותרה כפר איכרים עד לתחילת המאה ה-20, כאשר היא החלה להתפתח כעיר התעשייתית הקטנה שהיא מהווה כיום.

## גאוגרפיה ודמוגרפיה
שטחה של מוטנז הוא 16.64 קמ"ר. מתוכם 16% משמשים לחקלאות, 40.6% הם שטחים מיוערים, 41.2% הם שטחים בנויים, 2% הם שטחי נהרות ואגמים ו-0.1% הם שטחים בלתי מעובדים.

העיר שוכנת במחוז ארלסהיים, ממזרח לעיר בזל. הכפר העתיק שכן בין גבעות ריטיהרד ווורטנברג. אזור המגורים המודרני ואזור התעשייה שוכנים לאורך הריין.

נכון לשנת 2014 מנתה אוכלוסיית מוטנז 17,538 תושבים. נכון לשנת 2000 רוב אוכלוסיית העיר דוברת גרמנית (87.9%), כאשר איטלקית היא השפה השנייה הנפוצה ביותר (3.9%).

## קישורים חיצוניים

* 

## הערות שוליים

קטגוריה:שווייץ: ערים
קטגוריה:בזל-לנדשאפט
נינה אמיר

**נינה אמיר** (נולדה ב-17 בינואר 1999) היא שייטת ישראלית המתחרה במפרשיות מדגם 470.

## קריירה
אמיר זכתה במקום השני באליפות ישראל בדגם 420 בשנת 2015, יחד עם גילי אברך. בשנת 2016 החלה להתחרות בדגם 470, יחד עם גיל כהן. הן ויתרו על השתתפות באליפות העולם שנערכה באותה שנה כדי להקדיש את הזמן לאימונים. בתחרות גביע הנסיכה סופיה שנערכה בפאלמה דה מיורקה באפריל אותה שנה, סיימו השתיים במקום התשיעי, והבטיחו את השתתפותן באולימפיאדת ריו דה ז'ניירו (2016). באליפות אירופה, שנערכה אף היא בפאלמה דה מיורקה, סיימו השתיים במקום ה-18. באולימפיאדה עצמה הן סיימו במקום ה-17.

## קישורים חיצוניים

* 

קטגוריה:נשים שייטות ישראליות
קטגוריה:שייטות אולימפיות ישראליות
קטגוריה:משתתפות ישראליות באולימפיאדת ריו דה ז'ניירו (2016)
קטגוריה:שייטות באולימפיאדת ריו דה ז'ניירו (2016)
קטגוריה:ישראליות שנולדו ב-1999
קטגוריה:ישראלים שנולדו ב-1999
אורי שרגא קלרמן

הרב **אורי שרגא הלוי קלרמן** (י"ג בניסן ה'תרפ"ה, 7 באפריל 1925 – ה' בסיוון ה'תשנ"ג, 25 במאי 1993) היה ר"מ בישיבת כנסת חזקיהו שבכפר חסידים דברי תורתו כונסו בסדרת ספרים בשם "אור לישרים".

## ביוגרפיה
נולד בפרנקפורט דמיין לשמואל חיים קלרמן. לאחר ליל הבדולח, בהיותו כבן 13, נלקח אביו למחנה ריכוז, ושוחרר רק לאחר שהצליח להשיג אשרת כניסה להולנד והתחייב לעזוב את גרמניה בתוך שבועיים. המשפחה עלתה לארץ ישראל ובחודש שבט תרצ"ט הגיעה לרעננה. בהמלצת רבם מגרמניה שלימים היה לחמיו, הרב חיים יוסף יעקובוביץ שכבר שהה בירושלים נשלח אורי ללמוד בישיבת לומז'ה בפתח תקווה. בלומז'ה התקרב לרב שמואל רוזובסקי שלמד בחברותא בתשלום עם הבחור חיים פרידלנדר, כדי להצטרף ללימוד הציע שיגיש להם את הספרים הדרושים מן הארון.

עם הקמת ישיבת פוניבז' על ידי הרב יוסף שלמה כהנמן, בשנת ה'תש"ד, עבר הרב שמואל רוזובסקי לבני ברק, ולקח עמו כמה מתלמידיו וקלרמן ביניהם. אורי קלרמן היה אחד משבעה הבחורים הראשונים של הישיבה במשכנה הזמני בבית הכנסת הליגמן. בתקופת לימודיו בבני ברק התקרב לרב אברהם ישעיהו קרליץ (ה"חזון איש"). נישא בשנת תשי"ב.

בראשית אייר ה'תשט"ו החל לכהן כר"מ בישיבת כנסת חזקיהו ברכסים. משרה שבה נשא עד לפטירתו בה' בסיוון ה'תשנ"ג, 25 במאי 1993 ונקבר בבית העלמין בכפר חסידים.

## משפחתו
נשא את לאה, בתו של הרב חיים יוסף יעקבוביץ. אשתו שימשה מורה ומסרה הרצאות.

;מילדיו
* הרב שמואל - משגיח קטן בישיבת בית מדרש עליון.
* מרים - נישאה לרב אלחנן אילן מילר, ראש ישיבת אור לישרים בבית שמש (עד ה'תשס"ד). ר"מ בישיבות שונות, ומחבר ספרים.
* ברוריה - נישאה לרב אברהם יצחק מישקובסקי שכיהן כחבר מועצת רכסים ומנהל ישיבת כנסת חזקיהו, נפטר ח' בכסלו ה'תשפ"ו
* הרב יחיאל קלרמן - אחד מראשי ישיבת ארחות תורה.
* אלישבע - נישאה לרב יצחק שכטר רב שכונת בנה ביתך ברכסים וחבר בית הדין של הרב נסים קרליץ.
* ישראל - סגן ראש עיריית ירושלים
* הרב אליהו אליעזר - משגיח בישיבת פוניבז'
* הרב יחזקאל - משגיח בישיבת תורת חיים לצעירים בבית שמש
* דינה - נשאה לרב אברהם שמעון ליפשיץ, רב בקהילה החרדית בקריית אתא, ר"מ ומנהל רוחני בישיבה לצעירים המקומית.

## לקריאה נוספת
* הקדמת המו"ל לספר **אור לישרים** - מאמרי מוסר
* הספדים בנספח לספר **אור לישרים** על מסכת בבא בתרא

## קישורים חיצוניים
;ספרים שיצאו לאחרי פטירתו
* 
* 
* 
* 
* 
* מצבתו באתר "עדה המצבה"
* 

## הערות שוליים

קטגוריה:ראשי ישיבה ליטאים בישראל
קטגוריה:בוגרי ישיבת לומז'ה-פתח תקווה
קטגוריה:בוגרי ישיבת פוניבז'
קטגוריה:ישיבת כנסת חזקיהו
קטגוריה:תלמידי החזון איש
קטגוריה:פרשני התלמוד
קטגוריה:עולים במלחמת העולם השנייה
קטגוריה:ישראלים ילידי גרמניה
קטגוריה:אישים הקבורים בכפר חסידים
קטגוריה:ישראלים שנולדו ב-1925
קטגוריה:ישראלים שנפטרו ב-1993
אינדיאנפוליס אולימפיאנס

**אינדיאנפוליס אולימפיאנס** (באנגלית: **Indianapolis Olympians**) הייתה קבוצת כדורסל מהעיר אינדיאנפוליס אשר שיחקה בליגת ה-NBA בין השנים 1953-1949.

## היסטוריה
עד שנת 1949 שיחקה בעיר אידיאנפוליס קבוצת אינדיאנפוליס ג'טס אשר השתתפה בליגת ה-BAA, בעוד מועדון האולימפיאנס הודיע על הצטרפותו המתוכננת לליגת ה-NBL המקבילה בעונת 1949/1950. בשנת 1949, לאחר שהוכרז על איחוד ליגות ה-BAA וה-NBL לליגת ה-NBA, הוחלט על סגירת מועדון הג'טס לטובת האולימפיאנס שלמעשה החליפו אותם כקבוצת הכדורסל של אינדיאנפוליס.

בשתי העונות הראשונות לקיומה הובלה הקבוצה על ידי הסנטר אלכס גרוזה והרכז ראלף בירד, שניהם בוגרי אוניברסיטת קנטקי, שקלעו 22.5 ו-15.9 נקודות בממוצע למשחק, בהתאמה. בשנת 1951, לאחר שנתיים בלבד כשחקנים מקצועיים, הודו שני השחקנים כי מכרו משחקים בהם השתתפו כשחקני מכללות, והושעו לצמיתות על ידי קומישינר הליגה מוריס פודולוף. הן גרוזה והן בירד, שנבחרו בעונות  ו- לחמישיות העונה של ה-NBA, לא חזרו לשחק כדורסל לאחר המקרה והותירו את האולימפיאנס עם סגר בינוני ונטול כוכבים. לאורך ארבע העונות של הקבוצה העמידה אינדיאנפוליס מאזן מצטבר של 132 ניצחונות לעומת 137 הפסדים, וניצחה סדרת פלייאוף אחת (בפלייאוף 1950) במהלך ארבעת טורנירי הפלייאוף אליהם העפילה.

ב-6 בינואר 1951 לקחה הקבוצה חלק במשחק ה-NBA הארוך אי פעם, כשניצחה את קבוצת רוצ'סטר רויאלס בתוצאה 75-73 לאחר 6 הארכות.

בסיום עונת  התפרקה הקבוצה ונערך "דראפט פיזור" על שחקניה. בשנת 1967 חזרה ליגת ה-NBA לעיר אינדיאנפוליס, לאחר שסופחה ל-NBA קבוצת אינדיאנה פייסרס מליגת ה-ABA.

## מאזנים לפני עונה
[שמאל|ממוזער|220px|[ג'ו גראבוסקי, שחקן הקבוצה בעונות  ו-]]

## קלעים מובילים
להלן חמשת הקלעים המובילים בתולדות המועדון:
* 1. אלכס גרוזה - 2,925
* 2. ליאו ברנהורסט - 2,333
* 3. פול וולטר - 2,176
* 4. ראלף בירד - 2,006
* 5. ג'ו גראבוסקי - 1,798

## קישורים חיצוניים
* סיכום העונות של המועדון, באתר Basketball-reference.com

## הערות שוליים

קטגוריה:קבוצות כדורסל אמריקאיות
קטגוריה:אינדיאנפוליס: מועדוני ספורט
קטגוריה:קבוצות NBA שהתפרקו
פיסת קרום

**פיסת קרום** (מאנגלית: **Terrane**) הוא מונח בגאולוגיה המתאר חתיכות קרום שנפרדו מלוח טקטוני אחד והתלכדו או אוחו עם קרום יבשתי של לוח טקטוני אחר. נקודת החיבור בין חתיכת הקרום לקרום עצמו נקראת בדרך כלל בשם העתק.

## כללי
פיסות של קרום יבשתי וכן מבנים יבשתיים בקרום אוקייני כגון קשתות איים, איים געשיים, הרי געש ימיים ועוד, נישאים על גבי הלוח האוקייני כחלק מטקטונית הלוחות. כאשר הלוח האוקייני נפגש עם לוח יבשתי באזור הפחתה, הלוח האוקייני נוחת מתחת ללוח היבשתי. פיסות הקרום שנישאו על הלוח האוקייני אינן נוחתות כיוון שהן עבות או קלות ממנו. פיסות הקרום מתנתקות מהלוח האוקייני ומתלכדות עם הלוח היבשתי.

פיסות קרום שאוחו עם שולי יבשה באזור הפחתה מכונות פיסות קרום מלוכדות (accreted terranes). פיסות קרום שאוחו ומקורן לא ידוע מכונות פיסות קרום אקזוטיות (exotic terranes).

פיסות הקרום עשויות להינשא על גבי הקרום האוקייני למרחק גדול, לעיתים אף אלפי קילומטרים בטרם התנגשו והתאחו. לתהליך זה חשיבות רבה בהגדלת שטח היבשות.

## ראו גם
* לוח פרלון

## לקריאה נוספת
* 

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:גאופיזיקה
קטגוריה:מבנה כדור הארץ

קטגוריה:טקטוניקה
קטגוריה:תאוריות גאולוגיות
לינדזי מרשל

**לינדזי מרשל** (באנגלית: **Lyndsey Marshal**; נולדה ב-16 ביוני 1978) היא שחקנית אנגלייה הידועה בעיקר מהופעותיה בסרט "השעות", בדמות קלאופטרה בסדרת הטלוויזיה "רומא" של HBO, ובתפקיד ליידי שרה היל בדרמה התקופתית "Garrow's Law".

## ביוגרפיה
מרשל נולדה במנצ'סטר שבאנגליה. היא למדה לימודים קלאסיים בקולג', ואחרי כן נרשמה לקולג' הוולשי המלכותי למוזיקה ודרמה .

## קריירה
התפקיד החשוב הראשון שלה היה במחזה "Fireface" בתיאטרון רויאל קורט, שאותו קבלה עוד לפני סיום הלימודים. ב-2001 זכתה בפרס חוג מבקרי התיאטרון לשחקנית החדשה הטובה ביותר על הופעתה במחזה "Redundant" בתיאטרון רויאל קורט, ובמחזה "Boston Marriage" בדונמאר ורהאוס. ב-2003 זכתה בפרס התיאטרון TMA לשחקנית המשנה הטובה ביותר במחזה "חלום ליל קיץ". מאז הופיעה בתפקידים ראשיים בהפקות תיאטרון שונות. ב-2009 שיחקה בהפקה בווסט אנד של המחזה "Three Days of Rain" לצדו של ג'יימס מק'אבוי. ב-2011 הופיעה במחזה "גרינלד" בתיאטרון הלאומי.

מרשל שיחקה בסרט "השעות" לצדה של ניקול קידמן ובסרט "מכאן והלאה" בבימויו של קלינט איסטווד.

מרשל גילמה את דמותה של קלאופטרה בסדרה ההיסטורית של HBO "רומא". מאז 2009 שיחקה בתפקיד ליידי שרה היל בשלוש עונות של סדרת הדרמה "Garrow's Law" של BBC One. יחד עם ג'ולי וולטרס השתתפה בדרמה "שהייה קצרה בשווייץ". היא כיכבה גם בסדרה החדשה של ITV על פי ספרי "גברת מרפל" מאת אגאתה כריסטי.

בינואר 2013 שיחקה מרשל בתפקיד איילין בלייר אשתו של אריק בלייר בדרמה הרדיופונית "The Real George Orwell - Homage to Catalonia" ברדיו 4 של ה-BBC.

## חיים אישיים
מרשל חיה בקינגס קרוס שבלונדון עם בן זוגה, איש קולנוע העוסק בסרטים דוקומנטריים.

## פילמוגרפיה

## תפקידים בתיאטרון

## פרסים
* 2006 - מועמדות לפרס איאן צ'ארלסון עבור הופעתה במחזה "The Hypochondriac"
* 2003 - פרס התיאטרון TMA לשחקנית המשנה הטובה ביותר על תפקידה במחזה "חלום ליל קיץ")
* 2002 - מועמדות לפרס אוליבייה לשחקנית המשנה הטובה ביותר על הופעתה במחזה "The Boston Marriage"
* 2002 - מועמדות לפרס איבנינג סטנדרד לשחקנית החדשה הטובה ביותר על "Redundant" ועל "The Boston Marriage"
* 2001 - פרס חוג מבקרי התיאטרון לשחקנית החדשה הטובה ביותר על "Redundant" ועל "The Boston Marriage

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי התיאטרון המלכותי הלאומי
קטגוריה:בוגרות המכללה המלכותית הוולשית למוזיקה ודרמה
קטגוריה:בריטיות שנולדו ב-1978
קטגוריה:בריטים שנולדו ב-1978
קלרה קדם

**קלרה קדם** (נולדה ב-1948) היא מדענית מחשב ישראלית, פרופסור אמריטה למדעי המחשב באוניברסיטת בן-גוריון בנגב.

## קורות חיים
קלרה קדם נולדה בשנת 1948. היא קיבלה את תואר הדוקטור במדעי המחשב באוניברסיטת תל אביב, שאותו כתבה בהנחיית מיכה שריר, בשנת 1989.

היא הצטרפה כחברת סגל לאוניברסיטת בן-גוריון בנגב, למחלקה למדעי המחשב, וקודמה לדרגת פרופסור. בין השנים 2000 ל- 2002 כיהנה גם כראש המחלקה למדעי המחשב. היא פרשה כפרופסור אמריטוס. 

מחקריה עוסקים בסוגיות תאורטיות ומעשיות של גאומטריה חישובית. המחקרים הכי מצוטטים שלה הם בגאומטריה חישובית, חישוב תנועה, ודיאגרמת וורונוי. היא גם שיתפה פעולה עם פילוסופים ובלשנים בעבודתה על פרויקט פענוח כתב היד של כתבים בעברית מימי הביניים שעל גבם התגלו כיתובים בערבית. היא פרסמה מעל 100 מחקרים שזכו לכ-4,000 ציטוטים בכתבי עת אקדמיים. קדם הייתה המנחה לדוקטורט של מיכאל סגל ושל דרור אייגן. 

במהלך השנים כיהנה כמורה מן החוץ במדעי המחשב באוניברסיטת קורנל, אית'קה, ניו יורק. 

## פרסומים בולטים

* Kedem, Klara; Livné, Ron; Pach, János; Sharir, Micha (1986), "On the union of Jordan regions and collision-free translational motion amidst polygonal obstacles", Discrete & Computational Geometry 1 (1): 59–71, doi:10.1007/BF02187683, MR 824108
* Huttenlocher, Daniel P.; Kedem, Klara; Sharir, Micha (1993), "The upper envelope of Voronoĭ surfaces and its applications", Discrete & Computational Geometry 9 (3): 267–291, doi:10.1007/BF02189323, MR 1204784
* Arkin, Esther M.; Chew, L. Paul; Huttenlocher, Daniel P.; Kedem, Klara; Mitchell, Joseph S. B. (1991), "An Efficiently Computable Metric for Comparing Polygonal Shapes", IEEE Trans. Pattern Anal. Mach. Intell. 13 (3): 209–216, doi:10.1109/34.75509.


## קישורים חיצוניים
* Klara Kedem, באתר ResearchGate
* Klara Kedem, באתר גוגל סקולר

## הערות שוליים

קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת בן-גוריון בנגב: מדעי המחשב
קטגוריה:מדעניות מחשב ישראליות
קטגוריה:ישראליות שנולדו ב-1948
קטגוריה:ישראלים שנולדו ב-1948
המפלגה האסלאמית של טורקיסטן

ממוזער|דגל המפלגה האסלאמית של טורקיסטן
**המפלגה האסלאמית של טורקיסטן **(באויגורית: **تۈركىستان ئىسلام پارتىيىسى**, בערבית: **الحزب الإسلامي التركستاني**, "חיזבּ אל-אסלאמי אל-טורקיסטאני", באנגלית: **Turkistan Islamic Party** או **TIP**, בטורקית: **Türkistan İslam Cemaati**), נקראה בעבר גם **המפלגה האסלאמית של מזרח-טורקיסטן**, **התנועה האסלאמית של מזרח טורקיסטן** ובשמות נוספים, הוא שמו של ארגון מיליטנטי בדלני אסלאמי שנוסד על ידי ארגוני טרור אויגורים במערב סין.

מנהיג הארגון מאז 2013, הוא עבדוללה מנסור.

המטרות המוצהרות של הארגון הן:
* עצמאות של "מזרח-טורקיסטן" על שטח הנמצא במערב סין
* ייסוד מדינה אסלאמית על כל מרכז אסיה
* ייסוד ח'ליפות אסלאמית

הממשל בסין מגדיר אותו ארגון טרור ובדו"ח שפרסם בשנת 2002 פורטו כ-200 מעשי טרור שבוצעו על ידי הארגון בין השנים 1990–2001, בהם נרצחו 162 אנשים ונפצעו 440.

לאחר פיגועי 11 בספטמבר, הארגון הוגדר ארגון טרור גם על ידי אוזבקיסטן, קזחסטן, רוסיה, קירגיזסטן, איחוד האמירויות הערביות, אפגניסטן, פקיסטן וארצות הברית.

קטגוריה:קצרמר סין
קטגוריה:ארגוני טרור אסלאמי
קטגוריה:הרפובליקה העממית של סין: פוליטיקה
קטגוריה:ג'יהאד
קטגוריה:תנועות בדלניות
קטגוריה:אויגורים
קטגוריה:ארגונים שהוגדרו על ידי ארצות הברית כארגון טרור
בטיטו

**בטיטו** (או בקיצור, **בטט**) הוא שם משפחה הנפוץ בקרב יהודי צפון אפריקה, ככל הנראה מדובר בשערוב של המילה הצרפתית "petit" שמתייחסת לאדם קטן ממדים.

קטגוריה:שמות משפחה ביהדות צפון אפריקה
קטגוריה:שמות משפחה ביהדות ספרד ופורטוגל
סאמי אל-עלאגוי

**סאמי אל-עלאגוי** (בערבית: **سامي العلاقي**, בגרמנית: **Sami Allagui**, נולד ב-28 במאי 1986 בדיסלדורף שבגרמניה המערבית) הוא כדורגלן עבר תוניסאי-גרמני ששיחק בעמדת החלוץ.

אל-עלאגוי שיחק בנבחרת תוניסיה בכדורגל, במדיה ערך 28 הופעות והבקיע חמישה שערים.

## קריירת מועדונים
אל-עלאגוי שיחק בנעוריו בפורטונה דיסלדורף ובאלמניה אאכן, והחל את קריירת הבוגרים באנדרלכט, אליה עבר בשנת 2005. אל-עלאגוי לא קיבל הזדמנויות כמעט באנדרלכט, ובעונת 2006/07 הושאל לרוסלארה מהליגה הבלגית, שם קיבל הזדמנות והופיע 15 פעמים. בעונת 2007/08 עבר אל-עלאגוי לקרל צייס ינה מהבונדסליגה השנייה, שם שיחק עונה אחת והבקיע שלושה שערים ב-15 משחקים. בתום עונה זו עבר אל-עלאגוי לגרויטר פירט, גם היא מהבונדסליגה השנייה, והחל את הפריצה שלו. בעונתו הראשונה בגרויטר פירט הבקיע אל-עלאגוי 12 שערים ובעונתו השנייה הבקיע עשרה שערים. לאחר שתי עונות בגרויטר פירט, חתם אל-עלאגוי במיינץ 05, ושיחק לראשונה בבונדסליגה. בעונתו הראשונה במיינץ הבקיע אל-עלאגוי עשרה שערים, אך בעונתו השנייה תפוקתו ירדה, והוא הבקיע ארבעה שערים בלבד. בתום עונת 2011/12 עזב אל-עלאגוי את מיינץ לאחר שתי עונות, ושב לבונדסליגה השנייה, כאשר חתם בהרטה ברלין. אל-עלאגוי הבקיע שישה שערים בעונת הבכורה שלו בהרטה ברלין, וסייע לה לזכות באליפות הבונדסליגה השנייה לעונת 2012/13, והעפיל עמה לבונדסליגה. בעונתו השנייה בהרטה ברלין, הפעם בבונדסליגה, הבקיע אל-עלאגוי תשעה שערים. את עונת 2014/15 החל אל-עלאגוי בהרטה ברלין, אך הושאל לקראת סגירת חלון ההעברות של הקיץ למיינץ 05, קבוצתו הקודמת. אל-עלאגוי שיחק במיינץ עונה אחת, והבקיע בה שני שערים בלבד.

לקראת עונת 2015/16, סיים אל-עלאגוי את ההשאלה במיינץ, וחזר להרטה ברלין. ביוני 2017 חתם אל-עלאגוי בפ.צ. סנט פאולי מהבונדסליגה השנייה. בעונת הבכורה שלו בקבוצה, 2017/18, הבקיע ארבעה שערים ב-31 הופעות. גם בעונתו השנייה, 2018/19, הבקיע אל-עלאגוי ארבעה שערים, אך לא הצליח להעפיל עם הקבוצה לבונדסליגה.

בקיץ 2019 חתם אל-עלאגוי במוסקרון. בשנת 2020 נאלץ אל-עלאגוי לפרוש בגין פציעות חוזרות.

## קריירה בינלאומית
אל-עלאגוי החל לשחק בנבחרת תוניסיה בשנת 2008. את שערו הראשון בנבחרת הבקיע במאי 2009 במשחק ידידות מול נבחרת סודאן. אל-עלאגוי השתתף עם נבחרת תוניסיה בגביע אפריקה לאומות 2012, ממנו הודחה ברבע הגמר לאחר הפסד 1–2 לנבחרת גאנה. אל-עלאגוי לא נכלל בסגל לגביע אפריקה לאומות 2013 ולגביע אפריקה לאומות 2015, על אף שנבחרת תוניסיה העפילה לשני הטורנירים.

## תארים
עם הרטה ברלין:
* אליפות הבונדסליגה השנייה: 2012/13

## קישורים חיצוניים

* 

קטגוריה:כדורגלנים תוניסאים
קטגוריה:חלוצי כדורגל תוניסאים
קטגוריה:דיסלדורף: כדורגלנים
קטגוריה:כדורגלני אנדרלכט
קטגוריה:כדורגלני רוסלארה
קטגוריה:כדורגלני קרל צייס ינה
קטגוריה:כדורגלני גרויטר פירט
קטגוריה:כדורגלני מיינץ 05
קטגוריה:כדורגלני הרטה ברלין
קטגוריה:כדורגלני מוסקרון
קטגוריה:כדורגלני נבחרת תוניסיה
קטגוריה:גרמנים ממוצא תוניסאי
קטגוריה:כדורגלני גביע אפריקה לאומות 2012
קטגוריה:כדורגלני זנקט פאולי
קטגוריה:תוניסאים שנולדו ב-1986
יונתן גורפינקל

**יונתן גורפינקל** (נולד ב־29 באוגוסט 1976) הוא במאי קולנוע, טלוויזיה ופרסומות ישראלי.
## ביוגרפיה
יונתן גורפינקל נולד ומתגורר בתל אביב-יפו. אביו הוא צלם הקולנוע דוד גורפינקל ואחיו הבכור הוא עיתונאי האוכל חיליק גורפינקל. מכהן בהנהלת איגוד הבמאים.
בתחילת דרכו עבד כצלם בסדרות הטלוויזיה הישרדות האיים הקריביים ואת העונה השלישית של אמא'לה.
בשנת 2000 ביים את הדרמה "הבן שלי", דרמה משפחתית על אלימות בחברה הישראלית. "הבן שלי" שודרה במסגרת רצועת "ראשון בדרמה" בכבלים והייתה מועמדת לפרס האקדמיה הישראלית לטלוויזיה בקטגוריית "הדרמה הטובה ביותר".
ב-2001 היה במאי שותף וצלם בסרט הדוקומנטרי "הזירה", על הכיכר שהפכה מ"כיכר מלכי ישראל" לכיכר רבין לאחר רצח רבין בעצרת השלום בכיכר מלכי ישראל. הסרט שודר בטלעד והוקרן בפסטיבלים ברחבי העולם.
שיחק במספר תפקידים קטנים בסרטים: "חלומו של הנרי", "ראס פינה", ו"מדוזות".

ביים את שידורי המהפכה, ובשנים 1998 עד 2003 ביים מערכונים בשלוש העונות הראשונות רק בישראל, וחזר ב-2001 לאחר ההפסקה לביים את העונה הרביעית.
ב-2003 עד 2006 ביים את שלוש העונות הראשונות של ארץ נהדרת ובהם ביים מערכונים וצילומי אולפן. החל מ-2014 מביים את העונה ה-11 של התוכנית.

בשנים 1998–2007 ביים פרומואים לרשת, שידורי קשת ופרסומות מפעל הפיס, תנובה, שופרסל, אל-על ופז.
ב-2007 ביים את הסדרה מסכים אשר שודרה ב-yes.

בשנת 2012 ביים את "שש פעמים" - סרט קולנוע בכיכובה של סיון לוי, עליו זכה בקטגוריית "סרט הביכורים העלילתי" בפסטיבל הסרטים הבינלאומי חיפה, ובפסטיבל הסרטים הבינלאומי סן סבסטיאן בקטגוריית "מבט אחר".
ב-2014 ביים את מחר שבת עם צביקה הדר ואת גולסטאר.

ביים את הטריילרים לסרטים הישראליים: סיפור על אהבה וחושך, את לי לילה, פלאפל אטומי וארץ פצועה.

## קישורים חיצוניים

*יונתן גורפינקל באתר קנלר ייצוג אמנים
* 
*
* 
*
*

## הערות שוליים

קטגוריה:במאי קולנוע ישראלים
קטגוריה:במאי טלוויזיה ישראלים
קטגוריה:צלמים ישראלים
קטגוריה:שחקני קולנוע וטלוויזיה ישראלים
קטגוריה:משפחת גורפינקל
קטגוריה:ישראלים שנולדו ב-1976
מחמוד ריאד

**מחמוד ריאד** (בערבית: **محمود رياض**; 8 בינואר 1917 – 25 בינואר 1992) שר החוץ של מצרים בשנים 1964–1972 ומזכיר הליגה הערבית בשנים 1972–1979.

## חייו
במלחמת העצמאות היה ריאד קצין תותחנים. בינואר 1949 נתמנה לנציג מצרים לשיחות שביתת הנשק עם ישראל, תפקיד בו כיהן עד שנת 1953. לאחר מהפכת הקצינים החופשיים מונה ליועץ לענייני ישראל במשרד ההגנה המצרי ובאמצע 1954 מונה למנהל המחלקה הערבית במשרד החוץ המצרי. במקביל היה בשנים 1953–1954 במשלחת מצרים לעצרת האו"ם.

בינואר 1955 מונה לשגריר מצרים בסוריה. הוא הצליח לקשור קשרים הדוקים עם הנהגת סוריה והיה מאבות הרפובליקה הערבית המאוחדת.

בינואר 1962 מונה לשגריר מצרים באו"ם, ובמסגרת זאת היה החל מנובמבר 1962 נשיא תורן של מועצת הביטחון. בשנת 1964 מונה לשר החוץ של מצרים. ככזה היה זה שמסר באופן רשמי לאו תאנט את הבקשה לפינוי כוח החירום של האומות המאוחדות מסיני לפני מלחמת ששת הימים. לאחר עליית סאדאת לשלטון הועלה ריאד לדרגת סגן ראש הממשלה.

במסגרת תפקידו ניהל בשנת 1971 שיחות שלום למזרח התיכון עם אבא אבן, שר החוץ של ישראל, בתיווכו של שליח האו"ם השוודי גונאר יארינג. ריאד נחשב למייצג הקו הנצי בממשלת מצרים והביע עמדה נגד הסדר ביניים עם ישראל.

בינואר 1972, במסגרת שינוי בממשלת מצרים הוחלף ריאד ומונה ליועץ לענייני מדיניות חוץ. באמצע 1972 מונה למזכיר הכללי של הליגה הערבית. כמצרי הוא התפטר מהתפקיד בעקבות החרם של רבות ממדינות ערב על מצרים אחרי חתימת הסכם השלום בין ישראל למצרים.

## קישורים חיצוניים

* 

## הערות שוליים

קטגוריה:שרי החוץ של מצרים
קטגוריה:מזכ"לי הליגה הערבית
קטגוריה:פוליטיקאים במלחמת ששת הימים
קטגוריה:שגרירי מצרים
קטגוריה:שגרירים בסוריה
קטגוריה:שגרירים באו"ם
קטגוריה:מצרים שנולדו ב-1917
קטגוריה:מצרים שנפטרו ב-1992
ארטור קוגן

**ארטור קוגן** (נולד ב-29 בינואר 1974) הוא שחמטאי ישראלי בדרגת רב-אמן ומאמן שחמט בינלאומי.

השיג דרגת אמן בינלאומי בשנת 1994 ורב-אמן משנת 1998.

נכון לספטמבר 2025, מדורג במקום ה-28 בישראל לפי מד כושר.

## ביוגרפיה
ארטור קוגן נולד בצ'רנוביץ שבאוקראינה, ועלה לישראל בגיל שנתיים. לאחר 20 שנה בישראל התגורר בצרפת (קאן, פריז וטולוז), שנה בצ'כיה (פראג) ומספר חודשים בסלובניה (ליובליאנה) ובהונגריה (בודפשט).  כיום מתגורר בטראגונה, אשר בקטלוניה, ספרד.

קוגן הוא פוליגלוט הדובר 8 שפות. נשוי לאמנית בינלאומית לנשים, טטיאנה פלאצ'קינובה. אב לשניים.

## סגנון משחק
קוגן מגדיר את סגנון משחקו כ"הרמוני" ומושפע מאלכסנדר אלכין, בובי פישר, וסילי סמיסלוב, מיכאל טל וגארי קספרוב.

## הישגים בולטים כשחמטאי
* 1989-1981 – זכה באליפות הערים בת-ים, חולון, ראשון לציון, פתח תקווה.
* 1989 – זכה במדליית ארד באליפות העולם עד גיל 16.
* 1998 – זכה במקום ראשון בתחרות ליובליאנה.
* 1999 – זכה שוב במקום ראשון בתחרות ליובליאנה.
* 2000 – זכה במקום ראשון באליפות קוויבק הפתוחה.
* 2001 - זכה במקום הראשון באליפות סקנדינביה (לצד יבגני אגרסט)
* 2005 – זכה במקום ראשון באליפות פריז הפתוחה ובמקום ראשון באליפות טראגונה הפתוחה.
* 2006 – זכה במקום ראשון באליפות אשדוד הפתוחה.
* 2011 – זכה במקום ראשון בתחרות פתוחה בספרד.
* 2016 – חלק את המקום השני המשותף בתחרות שחמט מהיר באסטדיליה, ספרד, לאחר שצבר 7.5 נקודות מ-9 אפשריות.

## קבלת דרגות בינלאומיות
* 1994 - אמן בינלאומי
* 1998 - רב-אמן.

## תחרות לדוגמה בה השתתף
* אליפות אירופה בשחמט 2015

## קריירה כמאמן שחמט
קוגן ייסד חברה במסגרתה הוא מאמן שחמט בשם אולהלה (על שם הביטוי הצרפתי או-לה-לה, המביע התפעלות). אימן, בין היתר, מספר אלופים לאומיים (לגברים ולנשים) וכן אלופי עולם ואירופה לנוער.
 אימן באולימפיאדת השחמט ב-2006 בטורינו את נבחרת הנשים של איטליה ובאולימפיאדת השחמט ב-2010 בחנטי-מנסיסק שימש כקפטן-מאמן של נבחרת הגברים האיטלקית, שהגיעה להישג שיא היסטורי. אימן גם את נבחרת הנשים של הולנד באולימפיאדה.

כותב במספר מגזיני שחמט, ביניהם צ'סבייס.

## קישורים חיצוניים

* 

קטגוריה:רבי-אמנים ישראלים
קטגוריה:עולים בשנות ה-1970
קטגוריה:עסקני שחמט ישראלים
קטגוריה:שחמטאים יהודים ספרדים
קטגוריה:ישראלים שהיגרו לספרד
קטגוריה:מאמני שחמט ישראלים
קטגוריה:ישראלים ילידי אוקראינה
קטגוריה:אלופי צה"ל בשחמט
קטגוריה:ישראלים שנולדו ב-1974
פרובידנס סטימרולרס

**פרובידנס סטימרולרס** (באנגלית: **Providence Steamrollers**) הייתה קבוצת כדורסל מהעיר פרובידנס, רוד איילנד, אשר שיחקה בליגת ה-BAA בין השנים 1946–1949. נכון לשנת 2023, הסטימרולרס הם הקבוצה האחרונה ממדינת רוד איילנד שמשתתפת באחת מארבע ליגות הספורט המובילות בארצות הברית (MLB ,NHL ,NFL ו-NBA).

## היסטוריה
הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. לאורך שלוש שנות קיומה העמידה הקבוצה מאזן של 46 ניצחונות לעומת 122 הפסדים (27.4%), ולא העפילה לפלייאוף ה-BAA באף עונה. בעונתה השנייה, , ניצחה פרובידנס 6 מתוך 48 משחקי העונה הסדירה (12.5%), שזהו מספר הניצחונות הנמוך בתולדות ה-NBA לעונה שלמה, ואחוז הניצחונות הנמוך ביותר מלבד עונת  של פילדלפיה 76' (11.0%) ועונת  של שארלוט בובקאטס (10.6%). השחקן הבולט בקבוצה היה הרכז ארני קלברלי, שהוביל את טבלת מוסרי האסיסטים ב-BAA בשתי עונותיה הראשונות עם 3.4 ו-2.5 אסיסטים בממוצע למשחק, בהתאמה.

ב-28 ינואר 1948, יומיים לפני יום הולדתו ה-46, שיתף עצמו מאמן הקבוצה נאט היקי כשחקן במשחק מול ניו יורק ניקס, ובכך הפך לשחקן המבוגר ביותר בתולדות ה-NBA.

בסיום עונת , לאחר מיזוג ליגות ה-BAA וה-NBL ל-NBA, התפרקה הקבוצה ונערך "דראפט פיזור" על שחקניה.

## מאזנים לפני עונה

## קלעים מובילים
להלן חמשת הקלעים המובילים בתולדות המועדון:
* 1. ארני קלברלי - 1,961 (שחקן חמישיית העונה השנייה בעונת )
* 2. קני סיילורס - 1,419 (שחקן חמישיית העונה השנייה בעונת )
* 3. ארל שאנון - 1,151
* 4. האנק בינדרס - 856
* 5. ג'ורג' נוסטרנד - 845

## קישורים חיצוניים
* סיכום העונות של המועדון, באתר Basketball-reference.com

## הערות שוליים

*
קטגוריה:קבוצות כדורסל אמריקאיות
קטגוריה:רוד איילנד
קטגוריה:קבוצות NBA שהתפרקו
קטגוריה:פרובידנס
ג'ון מאריי

**סר ג'ון מאריי** (באנגלית: **Sir John Murray**; 3 במרץ 1841 - 16 במרץ 1914) היה אוקיינוגרף, ביולוג ימי ולימונולוג סקוטי, חלוץ במחקרי. הוא נחשב לאבי האוקיינוגרפיה המודרנית. מאריי היה חבר בחברה המלכותית של לונדון ובחברה המלכותית של אדינבורו ונשא בתואר אביר מסדר המרחץ הבריטי.
ממוזער|קברו של סר ג'ון מאריי

## ילדות, נעורים ולימודים
מאריי נולד בקובורג שבאונטריו, מערב קנדה, בנם השני של אליזבת מקפארלן ורוברט מאריי, רואה חשבון. הוריו היגרו מסקוטלנד לאונטריו בסביבות 1834. הוא למד בלונדון (אונטריו) ואחר בקובורג. בשנת 1858, בן שבע-עשרה, חזר לסקוטלנד לחיות בבית סבו, ג'ון מקפארלן, ולהמשיך בלימודים בסטירלינג. בשנת 1864 נרשם ללימודי רפואה באוניברסיטת אדינבורו, אך לא השלים את לימודיו שם ולא קיבל תואר.

בשנת 1868 עלה על ספינה של ציידי לווייתנים, "יאן מאיין", כרופא הספינה. בהפלגה זו ביקר בשפיצברגן ובאי יאן מאיין. במהלך המסע בן שבעת החודשים אסף דגימות בעלי חיים ימיים ותיעד זרמים, תנועות קרח ושינויי מזג אוויר באוקיינוס.

בשובו לאדינבורו נרשם מחדש לאוניברסיטה להשלים את לימודיו (1872-1868) בגאולוגיה בהנחיית סר ארצ'יבלד גייקי; כמו כן עבד עם הפיזיקאי פיטר גאתרי טייט במחקר ופיתוח של מכשירים ימיים.

בשנת 1872 סייע מאריי בהתקנת מכשיר מדעי למשלחת צ'אלנג'ר בהנחיית המדען הראשי של המשלחת, צ'ארלס ויוויל תומסון. כשהתפנתה משרה במשלחת, הצטרף מאריי לסגל כחוקר טבע. במהלך ארבע שנות המסע, סייע מאריי בחקר האוקיינוסים כולל איסוף דגימות ימיות, עריכת תצפיות ורישומן ושיכלול מכשירים ימיים. אחרי המשלחת מונה מאריי לעוזר ראשי במשרדי צ'אלנג'ר באדינבורו, שם עסק בטיפול וארגון האוסף. אחרי מות תומפסון בשנת 1882 התמנה למנהל המשרד ובשנת 1896 פרסם את ה"דין וחשבון על התוצאות המדעיות של מסע אוניית הוד מלכותה צ'אלנג'ר", עבודה שהקיפה יותר מ-50 כרכים של דו"חות.

מאריי שינה את שם ביתו, בדרך בוזוול בצפון אדינבורו, ל"מעון צ'אלנג'ר" כהוקרה למשלחת. כיום שוכן בבית הוספיס סט. קולומבה.

## מעבדה ימית, גרנטון
בשנת 1884הקים מאריי את המעבדה הימית בגרנטון, אדינבורו, הראשונה בסוגה בממלכה המאוחדת. בשנת 1894 הועברה המעבדה למילפורט, באי קומברה בשפך נהר קלייד, והייתה לתחנה האוניברסיטאית לביולוגיה ימית במילפורט, מבשרת החברה הסקוטית למדע ימי בארגייל וביוט.

## הנצחה
כף מאריי והאי מארי בארץ גרהאם שבאנטארקטיקה נקראים על שמו.

## קישורים חיצוניים

* 

## הערות שוליים

קטגוריה:אוקיינוגרפים
קטגוריה:לימנולוגים
קטגוריה:הנאורות הסקוטית
קטגוריה:מעוטרי פור לה מריט
קטגוריה:מסדר האמבט: עמיתים
קטגוריה:הרוגי תאונות דרכים בממלכה המאוחדת
קטגוריה:זוכי המדליה המלכותית
קטגוריה:בריטים שנולדו ב-1841
קטגוריה:בריטים שנפטרו ב-1914
איתן סטיפל

**איתן סטיפל** (אנגלית: **Ethan Stiefel**; נולד ב-13 בפברואר 1973) הוא רקדן בלט אמריקאי לשעבר, כוריאוגרף ומנהל אמנותי.
סטיפל היה רקדן ראשי בתיאטרון הבלט האמריקאי משנת 1997 עד יולי 2012. משנת 2011 עד 2014 היה מנהלה האמנותי של הבלט המלכותי ניו זילנד.

## ביוגרפיה
סטיפל נולד בטיירון בבלייר, פנסילבניה בארצות הברית. סטיפל הוא בנו של המיניסטר הלותרני מניו יורק שהפך להיות סוהר. משמעות השם 'סטיפל' בגרמנית הוא: מגף.

סטיפל החל את לימודי המחול שלו במדיסון, ויסקונסין, באקדמיה מונונה למחול בגיל 8. הוא החל לרקוד בלט קלאסי בעקבות אחותו, כשקודם לכן שניהם למדו התעמלות. מורו הראשון של איתן, ג׳ו ג׳ון רטרום, רצה שילמד בלט קלאסי משום שבנים בעולם המחול הקלאסי הוא דבר נדיר. סטיפל למד שנתיים בבית הספר לבלט של מילווקי במילווקי אצל טד קיביט ופול סות'רלנד ובמרכז הנוער לבלט בפנסילבניה לפני שעבר לניו יורק והצטרף לבית הספר לבלט האמריקאי במימוש מלגה בה זכה.

שם, צירף סטנלי וויליאמס את סטיפל לשיעורים המיוחדים לגברים בו רקדו בין השאר הרקדנים המפורסמים רודולף נורייב, מיכאיל ברישניקוב ופרננדו בוחונס. הוא אף למד אצל ברישניקוב עצמו בבית ספר לבלט קלאסי על שמו של ברישניקוב, מוסד שפעל תקופה קצרה מאוד.

## חיים אישיים
סטיפל הוא אופנוען בזמנו הפנוי. בספטמבר 2015 נישא לרקדנית גיליאן מורפי.

## ציטוטים
* *הבלט האמריקאי בשבילי, זה [[סטנלי וויליאמס]]*.
* *ברישניקוב היה ועודנו האליל שלי. הוא האיש. הוא האחד אליו שאפתי לאורך חיי*.
* *כשאפסיק לרקוד בלט, אעבוד עם אופנועים, יש ברשותי שניים*.

## קישורים חיצוניים

קטגוריה:רקדני בלט אמריקאים
קטגוריה:רקדנים אמריקאים
קטגוריה:כוריאוגרפים אמריקאים
קטגוריה:אמריקאים שנולדו ב-1973
נורת' אמריקן F-108 ראפייר

**נורת' אמריקן F-108 ראפייר** (באנגלית: **North American F-108 Rapier**) היה תכנון למטוס יירוט אמריקאי שהוצע על ידי חברת נורת' אמריקן לחיל האוויר האמריקאי בשנות ה-50 אך לא נבנה מעולם. המטוס תוכנן כמענה למפציצים גרעיניים על קוליים ומגביהי טוס שהיו בתהליך פיתוח על ידי ברית המועצות. המטוס תוכנן לטוס במהירות של מאך 3 (כ-3,700 קילומטר בשעה) ובטווח קרבי של כ-1,900 קילומטר (1,000 מייל ימי) ולשאת מכ"ם ומערכות נשק המסוגלות להינעל ולתקוף מטוסים גדולים בטווח של 160 קילומטר (100 מייל).

למרות שננקטו צעדים על מנת להקטין את עלות התוכנית כגון שימוש במנועים מתוכנית ה-XB-70 ואלקירי ומערכות מפיתוחים של מטוסי יירוט מקבילים, בוטלה התוכנית בשנת 1959 עקב קשיים כלכליים והתמקדות היכולת הגרעינית הסובייטית בטילים בליסטיים.

## קישורים חיצוניים

קטגוריה:מטוסי קרב מתוצרת ארצות הברית
קים סילברד

**קימברלי קים קאי סילברד** (באנגלית: **Kimberly "Kim" Kaye Seelbrede**; נולדה ב-1961) היא פסיכולוגית אמריקאית, שבצעירותה נבחרה למיס ארצות הברית לשנת 1981.

## ביוגרפיה
סילברד נולדה באוהיו. בצעירותה הופיעה מספר פעמים בפרסומות לטלוויזיה ובאופרות סבון ושימשה כדוגמנית הבית של חברת אופנה. 

היא נבחרה למיס אוהיו בתחרות היופי שהתקיימה בסוף 1980, ובהמשך נבחרה למיס ארצות הברית; בכך הייתה מיס אוהיו השנייה הזוכה בתואר זה. בתחרות מיס תבל עלתה סילברד לשלב חצי הגמר, אך לא עלתה לגמר, זאת בניגוד לדירוגים הגבוהים שקיבלה בדירוגים המקדימים של התחרות; מנחה התחרות בוב ברקר ספג ביקורת על כך שהתנהג אליה שלא בנימוס בשלב הראיון בתחרות.

ב-1982 הוצע לה לדגמן למגזין פלייבוי והיא סירבה. 

סילברד למדה פסיכולוגיה באוניברסיטת ניו יורק, והיא מוסמכת לטיפול קוגניטיבי-התנהגותי ועוסקת גם ב-EMDR, יוגה, טיפול זוגי ואימון אישי. 

היא מתגוררת בניו יורק, עובדת כפסיכולוגית לבני נוער ומבוגרים, ונוהגת להשתתף בכנסים בנושא מדעי המוח וברפואה משלימה.

## קישורים חיצוניים

* 

## הערות שוליים

קטגוריה:פסיכולוגיות אמריקאיות
קטגוריה:זוכות מיס ארצות הברית
קטגוריה:משתתפות בתחרות מיס תבל 1981
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
אצטדיוני כדורגל בישראל

להלן רשימה חלקית של **[[אצטדיון|אצטדיוני]] [[כדורגל בישראל]]**, מסודרים לפי מספר מושבים יורד.

## אצטדיונים פעילים

## אצטדיונים לא פעילים

## אצטדיוני כדורגל בבנייה

## אצטדיוני כדורגל בתכנון

## אצטדיוני כדורגל שנהרסו

## קריטריונים לאצטדיוני כדורגל

## ראו גם
* :קטגוריה:אצטדיוני כדורגל בישראל
* כדורגל בישראל
* היכלי כדורסל בישראל

## הערות שוליים

*
קטגוריה:רשימות בנושא ספורט
בובי וונזר

**רוברט פרנסיס "בובי" וונזר** (באנגלית: **Robert Francis "Bobby" Wanzer**; 4 ביוני 1921 - 23 בינואר 2016) היה כדורסלן ומאמן אמריקאי, ששיחק במשך 9 עונות בקבוצת רוצ'סטר רויאלס מליגת ה-BAA וליגת ה-NBA. הוכרז כחבר היכל התהילה של הכדורסל כשחקן בשנת 1987.

## מכללות ושירות צבאי
וונזר נולד בברוקלין, ניו יורק, ולמד באוניברסיטת סיטון הול שבניו ג'רזי. לאחר עונתו השנייה במכללה התגייס לחיל הנחתים האמריקאי ובמהלך שירותו אף לקח חלק בכיבוש גואם. בסיום מלחמת העולם השנייה חזר לסיטון הול כדי השלים את לימודיו האקדמיים.

## קריירה מקצועית
וונזר נבחר על ידי רוצ'סטר רויאלס בבחירה העשירית של דראפט ה-BAA לשנת 1948. לצד כוכב הקבוצה, הקלע בוב דייוויס, הוביל צמד הגארדים את הרויאלס ל-7 הופעות רצופות בפלייאוף ה-NBA, כולל אליפות היסטורית בעונת . וונזר נודע בשנות השיא שלו כ"שחקן שלם" בעל קליעה מדויקת, שליטה טובה בכדור, יכולות מסירה גבוהות ומשחק הגנה חזק. הקו האחורי של הרויאלס, אותו הרכיבו וונזר ודייוויס, הוכר כאחד מצמדי הגארדים הטובים ב-NBA של אותה תקופה.

וונזר שיחק במדי הרויאלס לכל אורך הקריירה, במהלכה נבחר 5 פעמים להשתתף במשחק האולסטאר של ה-NBA ונכלל 3 פעמים בחמישייה השנייה של העונה. ממוצעיו לאורך הקריירה עומדים על 12.2 נקודות, 4.5 ריבאונדים ו-3.2 אסיסטים למשחק. בעת פרישתו דורג במקום ה-15 ברשימת הקלעים המובילים בתולדות ה-NBA, עם 6,924 נקודות, ושמיני בטבלת המוסרים עם 1,830 אסיסטים. בשנת 1971 נכלל ברשימת 25 המתמודדים ל"קבוצת כל הזמנים של ה-NBA", שנבחרה במסגרת ציון 25 שנים להקמת הליגה, ובשנת 1987 הוכרז כחבר היכל התהילה של הכדורסל.

## קריירת אימון
בשתי עונותיו האחרונות כשחקן שימש וונזר כ"מאמן-שחקן", ולאחר פרישתו ממשחק המשיך לאמן את הרויאלס במשך עונה וחצי נוספות. בתקופתו כמאמן העמידה הקבוצה מאזן מצטבר של 98 ניצחונות ו-136 הפסדים (41.9%) והעפילה לפלייאוף פעם אחת. בשנת 1962 מונה למאמן קבוצת הכדורסל של "מכללת סנט ג'ון פישר", תפקיד אותו מילא במשך 24 השנים הבאות.

ב-23 בינואר 2016 מת וונזר בביתו שבפיטספורד, ניו יורק, בגיל 94.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:כדורסלנים אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני רוצ'סטר רויאלס
קטגוריה:מאמני משחק האולסטאר של ה-NBA
קטגוריה:כדורסלני אוניברסיטת סיטון הול
קטגוריה:חברי היכל התהילה של כדורסל המכללות
קטגוריה:בחירות דראפט של רוצ'סטר רויאלס
קטגוריה:ניו יורק: כדורסלנים
קטגוריה:מאמני רוצ'סטר רויאלס
קטגוריה:מאמני סינסינטי רויאלס
קטגוריה:אמריקאים שנולדו ב-1921
קטגוריה:אמריקאים שנפטרו ב-2016
דן פרויליך

**דן פרויליך** (נולד ב-18 בנובמבר 1992 בגן השומרון) הוא שייט ישראלי, המתחרה במפרשית מדגם 470, יחד עם אייל לוין.

## ביוגרפיה
פרויליך החל להתאמן בגיל 9, בשדות ים, תחילה בדגם 420, וכשבגר בדגם 470. באליפות העולם עד גיל 21 שנערכה בשנת 2013 בלה רושל שבצרפת, זכה במדליית ארד יחד עם גל כהן. בדירוג הכולל דורגו השניים במקום ה-34. באותה שנה זכו פרויליך וכהן במדליית הזהב באליפות אירופה עד גיל 21, שנערכה בפולהלי שבוויילס. באליפות אירופה שנערכה ב-2014 באתונה דורגו במקום ה-30, ובאליפות העולם שנערכה באותה שנה בסנטנדר סיימו במקום ה-31.

בשנת 2015 החל פרויליך להתאמן עם שותפו הנוכחי, איל לוין. באותה שנה סיימו במקום ה-23 באליפות אירופה שנערכה באורהוס שבדנמרק, ובמקום ה-24 באליפות העולם בחיפה. באליפות העולם שנערכה בסן איסידרו שבארגנטינה ב-2016 סיימו במקום ה-26. בהמשך, סיימו במקום ה-12 בתחרות גביע הנסיכה סופיה בפלמה דה מיורקה, והבטיחו את השתתפותם באולימפיאדת ריו דה ז'ניירו (2016). באליפות אירופה, שנערכה אף היא בפאלמה דה מיורקה, סיימו במקום ה-26.

## קישורים חיצוניים

* דן פרויליך באתר World Sailing

קטגוריה:שייטים ישראלים
קטגוריה:שייטים אולימפיים ישראלים
קטגוריה:משתתפים ישראלים באולימפיאדת ריו דה ז'ניירו (2016)
קטגוריה:שייטים באולימפיאדת ריו דה ז'ניירו (2016)
קטגוריה:גן השומרון: אישים
קטגוריה:בוגרי התיכון האזורי מבואות עירון
קטגוריה:ישראלים  שנולדו ב-1992
אייל לוין

**אייל לוין** (נולד ב-27 באוגוסט 1986 בחיפה) הוא שייט ישראלי, המתחרה במפרשית מדגם 470, יחד עם דן פרויליך.

## ביוגרפיה
לוין החל להתאמן בשיט בגיל 10. בשנת 2003 סיים במקום השישי באליפות העולם עד גיל 21 שנערכה בנויזידלרזה שבאוסטריה, ובזו שנערכה ב-2004 באגם גארדה סיים במקום ה-17. בשנת 2005 החל להתחרות יחד עם ים אמיר. השניים סיימו במקום הרביעי באליפות העולם עד גיל 21 שנערכה בסנט פטרסבורג, ובזו שנערכה בליבק בשנת 2006 זכו במקום הראשון והוכתרו לאלופי העולם. באליפות העולם שנערכה ב-2007 בבורגס איבדו את תוארם, וסיימו במקום הרביעי.

בשנת 2006 החלו לוין ואמיר להתחרות גם בתחרויות בוגרים. באליפות אירופה שנערכה באותה שנה באגם בלטון שבהונגריה, סיימו השניים במקום ה-30, ובזו שנערכה בסלוניקי ב-2007 סיימו במקום ה-23. בשנת 2008 סיימו במקום ה-34 באליפות העולם במלבורן ובמקום השמיני באליפות אירופה באגם גארדה. כן סיימו במקום השישי בתחרות שבוע הייר. שנת 2009 הייתה פחות מוצלחת עבורם: הם סיימו במקום ה-37 באליפות אירופה באגם טראונזה ובמקום ה-43 באליפות העולם בקופנהגן.

בשנת 2010 נפרדו דרכיהם של לוין ואמיר, ולוין החל להתחרות עם אייל המבורגר. באליפות העולם שנערכה בהאג באותה שנה, סיימו השניים במקום ה-33.

בשנת 2015 החל לוין להתאמן עם שותפו הנוכחי, דן פרויליך. באותה שנה סיימו במקום ה-23 באליפות אירופה שנערכה באורהוס שבדנמרק, ובמקום ה-24 באליפות העולם בחיפה. באליפות העולם שנערכה בסן איסידרו שבארגנטינה ב-2016 סיימו במקום ה-26. בהמשך, סיימו במקום ה-12 בתחרות גביע הנסיכה סופיה בפלמה דה מיורקה, והבטיחו את השתתפותם באולימפיאדת ריו דה ז'ניירו (2016). באליפות אירופה, שנערכה אף היא בפאלמה דה מיורקה, סיימו במקום ה-26.

## קישורים חיצוניים

* אייל לוין באתר World Sailing

קטגוריה:שייטים ישראלים
קטגוריה:שייטים אולימפיים ישראלים
קטגוריה:משתתפים ישראלים באולימפיאדת ריו דה ז'ניירו (2016)
קטגוריה:שייטים באולימפיאדת ריו דה ז'ניירו (2016)
קטגוריה:ישראלים שנולדו ב-1986